पाएं अपने शहर की ताज़ा ख़बरें और फ्री ई-पेपरडाउनलोड करें
जिले के बनियापुर थाना अंतर्गत सोहई साहपुर गांव में हथियारबंद अपराधियों ने सीएसपी संचालक बाजार से 1.90 लाख रुपए लूट की घटना को अंजाम दिया है। सूचना के बाद मौके पर पहुंची पुलिस मामले की छानबीन में लगी है। घटना के संबंध में बताया जाता है कि बनियापुर थाना क्षेत्र के सोहई साहपुर बाजार स्थित बैंक ऑफ बड़ौदा के सीएसपी पर पहुंचे बाइक सवार अपराधियों ने पिस्टल के बल पर सीएसपी संचालक से 1 लाख 90 हजार रुपया लूट कर फरार हो गए। जिसके इस बात की सूचना पुलिस को दी गई।
सूचना के बाद मौके पर पहुंची पुलिस जांच में जुटी है। घटना के संबंध में बताया जाता है कि सीएसपी संचालक सोनू कुमार बैंक ऑफ बड़ौदा के जलालपुर मुख्य शाखा से रुपया निकाल कर जैसे ही अपने सीएसपी पर पहुंचा तभी दो बाइक सवार चार अपराधियों ने वहां पहुंच कर पिस्टल के बल पर 1 लाख 90 हजार रुपए का थैला लूट लिया और फरार हो गए. उस दौरान सीएसपी परिसर में मौजूद चार-पांच महिला ग्राहकों पर भी अपराधियों ने पिस्टल तान रखा था। किसी परिसर में शोर सुनकर आसपास के ग्रामीण वहां एकत्रित होने लगे तब तक सभी अपराधी घटना को अंजाम दे फरार हो गये। सूचना के बाद मौके पर पहुंचे बनियापुर थाना अध्यक्ष अपराधियों की धरपकड़ के लिए छापेमारी कर रहे हैं। थानाध्यक्ष ने बताया कि मामले की जांच कर अपराधियों की गिरफ्तारी के लिए छापेमारी की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn